|  |  |  |
| --- | --- | --- |
|  | |  |
| KÄSKKIRI | | EELNÕU  15.12.2025 nr 14-13.3/92-1  muudetud järgmiste käskkirjadega:  21.06.2024 nr 1-3/67  *pp.kk.aaaa käskkirjaga nr 1-3/X* |
| **Varjupaiga-, Rände- ja Integratsioonifondi**  **meetme nr 1.1 „Varjupaigasüsteemi, sh**  **varjupaigamenetluse tugevdamine ja**  **arendamine“ toetuse andmise tingimused** |  | |

Käskkiri kehtestatakse perioodi 2021-2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõigete 2 ja 4 alusel.

**Toetuse andmise tingimuste abikõlblikkuse periood**

01.01.2023–31.12.2029

**Elluviijad**

Politsei- ja Piirivalveamet (edaspidi *PPA*)

Siseministeeriumi infotehnoloogia- ja arenduskeskus (edaspidi *SMIT*)

**Korraldusasutus, rakendusüksus, rakendusasutus**

Siseministeerium (edaspidi *SiM*)

1. **Reguleerimisala ja seos Eesti riigi eesmärkidega**

Käskkirjaga reguleeritakse siseministri 18. septembri 2025. a käskkirjaga nr 1-3/65 kinnitatud Varjupaiga-, Rände- ja Integratsioonifondi 2021–2027 rahastamiskava meetme nr 1.1 „Varjupaigasüsteemi, sh varjupaigamenetluse tugevdamine ja arendamine“ toetuse andmise ja kasutamise tingimusi ning korda. (*muudetud siseministri pp.kk.aaaa käskkirjaga nr 1-3/X*)

* 1. Seosed Varjupaiga-, Rände- ja Integratsioonifondi (edaspidi *AMIF*) ja Eesti riigi eesmärkidega
     1. Toetuse andmise tingimused (edaspidi *TAT*) on seotud Euroopa Liidu AMIF eesmärgiga „aidata kaasa rändevoogude tõhusale haldamisele ning ühise varjupaigapoliitika ja ühise rändepoliitika rakendamisele, tugevdamisele ja arendamisele vastavalt asjaomasele liidu *acquis*’le ning järgides täielikult liidu ja liikmesriikide rahvusvahelisi kohustusi, mis tulenevad rahvusvahelistest lepingutest, mille osalised nad on“ ning erieesmärgiga nr 1 „tugevdada ja arendada kõiki Euroopa ühise varjupaigasüsteemi aspekte, sealhulgas selle välismõõdet“.
     2. Eesti riigi pikaajalise arengustrateegia „Eesti 2035“ eesmärk on kasvatada ja toetada meie inimeste heaolu nii, et Eesti oleks ka kahekümne aasta pärast parim paik elamiseks ja töötamiseks. Strateegia üheks sihiks on seatud kõigi inimeste vajadustega arvestav, turvaline ning kvaliteetne elukeskkond. TAT tegevused on seotud strateegia „Eesti 2035“ julgeoleku ja turvalisuse arenguvajadusega. Tegevused on seotud Eesti pikaajalise strateegia „Eesti 2035“ sihiga (Riigivalitsemise siht D) „Parandame riigi rahvusvahelist positsiooni ja tagame julgeoleku ning turvalisuse rahvusvahelise kaitse saajate vastuvõtusüsteemi arendamise ning tõhusa migratsioonijärelevalve ja põhiõigusi järgiva tagasisaatmispoliitika elluviimisega“. TATis plaanitavad tegevused aitavad otseselt kaasa Eesti julgeoleku ja turvalisuse tagamisele ning rahvusvahelise kaitse saajate vastuvõtusüsteemi jätkusuutlikkuse tagamisele ja arendamisele. Rahvusvahelise kaitse menetluse õiguspärasuse ja efektiivsuse tõusu aitavad saavutada päritoluriigi teabe analüüsi tegevused, tõlkevõimekuse täiendamine, juriidilise toe tegevused, täiendavate ametikohtade loomine, nõustamisteenuse ja infosüsteemide ülalpidamise ja arendamise tegevused ning reservametnike süsteemi täiustamine ja rakendamine massilise sisserände olukorraga paremaks toimetulekuks. Kui rahvusvahelise kaitse menetlus on õiguspärane, sh välismaalaste eripärasid ja erivajadusi arvestav ja tõhus, siis vähendatakse koormust vastuvõtu- ja kohtusüsteemile. Kui kõik rahvusvahelise kaitse taotlejad on neile arusaadavalt oma õigustest ja kohustustest teavitatud ja toetatud kogu menetluse vältel, siis seda suurem on välismaalaste teadlikkus ning kaasa aitamine menetlusele. Seeläbi väheneb menetluslike ning vastuvõtu alaste õiguste kuritarvitamiste võimalus. Kinni peetud rahvusvahelise kaitse taotlejate täiendavad tugiteenused võimaldavad parimal viisil, sh võrdselt tagada kinni peetud rahvusvahelise kaitse taotlejate õigusi. TATi tegevused panustavad „Eesti 2035“ näitajatesse: Eestit turvaliseks riigiks pidavate elanike osakaal, usaldus riigi institutsioonide vastu,hoolivuse ja koostöömeelsuse mõõdik, soolise võrdõiguslikkuse indeks ja ligipääsetavuse näitaja. Projektide elluviija vastutab, et projektide tegevused aitavad lahendada „Eesti 2035“ toodud arenguvajadusi.
     3. TATi tegevused aitavad kaasa [Siseturvalise arengukava 2020-2030](https://www.siseministeerium.ee/stak2030) (edaspidi *STAK*) alaeesmärgi 4.4 „Eesti arengut toetav kodakondsus-, rände- ja identiteedihalduspoliitika“ saavutamisele, mis seisneb rände- ja kodakondsuspoliitika kujundamises ning elluviimises, põhiõigusi toetavas rahvusvahelise kaitse ja kinnipidamispoliitikas. Lisaks kujundatakse STAK võimekuse „Tasakaalustatud rändepoliitika“ kohaselt Eesti sisserändepoliitikat teadmiste põhiselt, tõhusalt ja paindlikult. Eesti sisserändepoliitika aitab kaasa julgeoleku tagamisele. Tegevustega tagatakse, et rahvusvahelise kaitse menetlused on läbi viidud ajaliselt tõhusalt ja õiguslikult kvaliteetselt. Rahvusvahelise kaitse taotlejatele ja saajatele on tagatud tõlketeenus varjupaigamenetluse raames, sh tugiteenuste, nt üldarstiabi või psühholoogilise nõustamise juures, et parandada võimekust probleemi arstile selgitamisel ning arstil õige diagnoosi ja ravi arusaadavaks tegemisel. Kaasaegsed infosüsteemid tagavad kõrge kvaliteediga, ajakohase ja andmetega ühilduva rahvusvahelise kaitse menetluste tõhusa läbiviimise. Tugiteenuste pakkumine rahvusvahelise kaitse taotlejatele kinnipidamiskeskuses tuleneb põhiõigusi toetava keskkonna loomise eesmärgist kinnipidamispoliitikas, maksimaalselt turvalise julgeoleku ja distsipliini tagamiseks, mille oluliseks meetmeks on huvitegevustega kaetud mitmekesine ajakasutamine ning tervisekontroll.
     4. TATi ettevalmistamisel on arvesse võetud Euroopa Komisjoni soovitusi AMIFi vahendite kasutamiseks.

1. **Toetatavad projektid ja eesmärgid**

TAT eesmärgid saavutatakse alljärgnevate toetatavate tegevuste elluviimise tulemusel, mille mõju ja ulatus on üleriigiline. Meetmest toetatakse projekte, mis:

* aitavad kaasa AMIFi poliitikaeesmärgi ning erieesmärgi nr 1 täitmisele;
* on kooskõlas siseturvalisuspoliitika fondide seirekomitee kinnitatud üldiste valikukriteeriumidega, sh ei kahjusta oluliselt keskkonnaeesmärke[[1]](#footnote-1), on mittediskrimineerivad ja läbipaistvad, arvestades Euroopa Parlamendi ja nõukogu määruse (EL) 2021/1060[[2]](#footnote-2) artiklis 9 sätestatud horisontaalseid põhimõtteid ning lähtuvad põhiõiguste hartast ja arvestavad võrdsete võimaluste põhimõttega, sh välditakse diskrimineerimine ja tagatakse ligipääsetavus. Nimetatud põhimõtete hoidmist ja strateegia „Eesti 2035“ (edaspidi *EE 2035*) sihtide saavutamist soolist võrdõiguslikkust,  võrdseid   võimalusi ja  ligipääsetavust toetaval moel mõõdetakse järgmiste EE 2035 näitajatega: "Soolise võrdõiguslikkuse indeks", millesse panustatakse soolise võrdõiguslikkuse alase teadlikkuse tõstmise tegevustega; „Hoolivuse ja koostöömeelsuse mõõdik“, millesse panustatakse võrdse kohtlemise alase teadlikkuse tõstmisega ja „Ligipääsetavuse näitaja“, millesse panustatakse erivajadusega inimestele ligipääsetavuse tagamisega infole ja kommunikatsioonile;
* on kooskõlas „ei kahjusta oluliselt“ põhimõttega, millega ei tekitata määruse nr 2020/852[[3]](#footnote-3) artiklis 17 nimetatud olulist kahju ühelegi artiklis 9 nimetatud keskkonnaeesmärgile;
* on vastavuses AMIFi rakenduskava horisontaalsete tingimustega.
  1. **Rahvusvahelise kaitse menetlusvõimekuse tagamine**
     1. Projekti eesmärk ja sisu

Projekti eesmärk on tagada järjepidev õiguspärase, kvaliteetse ja tõhusa rahvusvahelise kaitse menetluse võimekus.

Projektil on järgmised alategevused:

2.1.1.1. Nõustamisteenus

Projekti tegevuse alameesmärgiks on tagada rahvusvahelise kaitse taotlejate proaktiivne, individuaalne, objektiivne, neutraalne ja viibimiskohast sõltumatu lihtsasti kättesaadav ajakohane nõustamine kogu PPA menetlusprotsessi perioodil.

Nõustamise eesmärk on rahvusvahelise kaitse taotleja ja saaja abistamine ja toetamne. Nõustaja ei osale rahvusvahelise kaitse menetluses, sh ei vahenda menetlusdokumente. Nõustamise raames tutvustatakse igale rahvusvahelise kaitse taotlejale talle arusaadaval viisil, sh talle arusaadavas keeles ning arvestades taotleja individuaalseid usulisi, kultuurilisi, soolisi, vanuselisi jt eripärasid ning erivajadusi, tema õigusi ja kohustusi ning Eesti Vabariiki saabumise, viibimise, elamise ja lahkumisega seotud võimalusi, lähtudes kehtivast Euroopa Liidu (edaspidi ka *EL*), rahvusvahelisest ja riigisisesest õigusraamistikust.

Nõustamisel antakse erapooletult teavet ning toetatakse rahvusvahelise kaitse taotleja osalemist menetluses. Selleks selgitatakse muuhulgas menetlustoimingute vajadust ja korraldust ning abistatakse taotlejat nendeks valmistumisel. Muuhulgas ei kallutata taotleja otsuseid vaid selgitatakse toetavalt erinevate otsuste õiguslikke tagajärgi.

Nõustamisteenuse oluliseks osaks on ajakohased lihtsalt arusaadavad, sh audiovisuaalsed teabematerjalid täiskasvanutele ja lastele.

Vajadusel toetatakse rahvusvahelise kaitse taotlejat teiste ametiasutuste ja rahvusvaheliste organisatsioonidega kontakti saamiseel ja vajadusel riigi õigusabi saamisel. Inimesekeskne ja professionaalne nõustamine eeldab muuhulgas vajaduspõhiselt inimese mitmekordset teavitamist, juhendamist ja nõustamist, vastavalt rahvusvahelise kaitse menetluse liigile või etapile ning välismaalase täpsustavatele jätkuküsimustele vastamist.

Nõustamisteenuse alategevusteks on:

* vähemalt kolme kvalifitseeritud nõustaja ametikoha täitmine;
* personaalne, sh eripärasid ja erivajadusi arvestav objektiivne ja usaldusväärne nõustamine vahetu kohtumise, e-posti või videokohtumiste teel, mille käigus leitakse inimesele kõige sobivamad rahvusvahelist kaitset ja rännet puudutavad lahendused ning aidatakse ennetada võimalikke rikkumisi;
* regulaarne koostöö PPA ja seotud asutuste nõustajatega ning vajadusel infotundide korraldamine ja nendel osalemine;
* vajadusel infomaterjalide koostamine ja ajakohastamine;
* nõustajate pidev koolitamine ja tugi, nt supervisioon, vajadusel koolitus- ja abimaterjalide koostamine ning kaasajastamine;
* nõustamisteenuse pidev analüüs, sh kliendirahulolu seire ja arendamine.

2.1.1.2. Päritoluriigi teabe analüüsi teenus

Projekti tegevuse alaeesmärk on tagada kvaliteetne päritoluriigi teabe kogumine ja analüüs rahvusvahelise kaitse ja ajutise kaitse menetluste tarbeks. Päritoluriigi teave on rahvusvahelise kaitse taotluse osas koostatava otsuse üheks peamiseks tõendiks. Päritoluriigi teave aitab rahvusvahelise kaitse taotluse menetlejal valmistada ette taotlejaga läbiviidavat isiklikku vestlust ja hinnata taotleja väidete usaldusväärsust, taotleja subjektiivse tagakiusukartuse objektiivset põhjendatust ning päritoluriiki tagasipöördumise võimalikkust.

Päritoluriigi teabe analüüsi alategevusteks on:

* vähemalt kahe päritoluriigi teabe eksperdi ametikoha täitmine;
* päritoluriigi teabe analüüside koostamine;
* turvaliste riikide nimekirja koostamine ning kaasajastamine;
* Euroopa Varjupaiga Tugiameti päritoluriigi teabe võrgustike töös osalemine;
* päritoluriigi teabe ekspertide koolitamine, sh eelkõige rahvusvahelistel koolitustel osalemine.

2.1.1.3. Juriidiline tugi

Projekti tegevuse alaeesmärk on tagada PPA rahvusvahelise kaitse taotluste menetlejatele kvaliteetne juriidiline tugi kogu menetlusprotsessi vältel ning esindada PPA-d kohtuvaidlustes.

Juriidilise toe alategevusteks on:

* vähemalt kahe rahvusvahelise kaitse valdkonna juristi ametikoha täitmine;
* andmekaitse eksperdi ametikoha täitmine;
* rahvusvahelise kaitse menetlustoimingute ja haldusaktide koostamise juriidiline toetamine;
* PPA kvaliteetne esindamine kohtutes rahvusvahelise kaitse taotlejate vaidlustatud rahvusvahelise kaitse andmise, sellest keeldumise või selle kehtetuks tunnistamise otsuse ja sellega seotud lahkumisettekirjutuse ja vajadusel kohaldatud sissesõidukeelu küsimustes;
* juristide koolitamine.

2.1.1.4. Täiendavate menetlejate ametikohtade loomine

Projekti tegevuse alameesmärgiks on toetada tavapärase rahvusvahelise kaitse menetlusvõimekuse tõstmist. Rahvusvahelise kaitse taotluste arv on hüppeliselt kasvanud ning tavapärasest kiiremini on vajalik tagada suurem püsivõimekus rahvusvahelise kaitse menetluste läbiviimiseks, vastavalt kehtivale EL-i, rahvusvahelisele ja riigisisesele õigusele.

Täiendavate menetlejate ametikohtade loomise alategevusteks on:

* vähemalt viie täiendava rahvusvahelise kaitse taotluste menetleja ametikoha täitmine;
* European Union Agency for Asylum (EUAA) hindamise piloottegevuses osalemine, et saada sisend menetluste tõhustamiseks;
* EL rände- ja varjupaigapakti rakendamiseks vajalike ettevalmistuste tegemine;
* arenduseksperdi ametikoha täitmine;
* ametnike, sh täiendavate menetlejate koolitamine.

2.1.1.5 Kriisirolli täitvate ametnike võimekuse tõstmine

Projekti tegevuse eesmärgiks on PPA massilise sisserände rahvusvahelise kaitse valdkonna reservametnike süsteemi reform ning reservametnike koolitamine. Rahvusvahelise kaitse reservametnikud on PPA koosseisu kuuluvad ametnikud, kes kaasatakse massilise sisserände olukorras rahvusvahelise kaitse menetlustoimingute läbiviimisesse. Uue kriisirolli ametnike kaasamise kontseptsiooni loomisel lähtutakse senisest praktikast ning õppuste käigus saadud teadmiste analüüsist, mis näitab, et kehtiv reservametnike kaasamise süsteem ei toimi massilise sisserände olukorras piisavalt efektiivselt ja tõhusalt. Uus kaasamise süsteem tagab, et reservametnikke on piisav arv, nad on piisava rahvusvahelise kaitse valdkondliku teoreetilise ja praktilise ettevalmistusega ning nende kaasamine on võimalikult operatiivne ja ei sea ohtu PPA teiste põhiülesannete täitmist.

Kriisirolli ametnike võimekuse tõstmise tegevusteks on:

* uue rahvusvahelise kaitse valdkonna kriisirolli ametnike kaasamise süsteemi kontseptsiooni loomine;
* rahvusvahelise kaitse valdkonna kriisirolli ametnike kaasamise kontseptsiooni rakendamise tegevuskava väljatöötamine ja kinnitamine;
* ametnike, sh kriisirolli ametnike pidev koolitamine.

2.1.1.6. Rahvusvahelise kaitse infosüsteemide peakasutaja

Projekti tegevuse eesmärgiks on senisest ulatuslikum ja tõhusam rahvusvahelise kaitse infosüsteemide kasutajatoe korraldamine ja arenduste toetamine. Peakasutaja ülesandeks on valdkonna infosüsteemide kannetes ja infoväljades vajalike paranduste, muudatuste ja täienduste operatiivne tegemine, mis omakorda tagab tõhusa ning õiguspärase rahvusvahelise kaitse menetluste läbiviimise. Rahvusvahelise kaitse taotlejate arvu hüppelisest kasvust tingituna on tõusnud ka ametnike arv, kes kasutavad rahvusvahelise kaitse menetluse infosüsteeme. Seetõttu on tõusnud oluliselt ka pöördumiste arv, mille lahendamist saab korraldada vaid süsteemi peakasutaja.

Rahvusvahelise kaitse infosüsteemide peakasutajaga seotud tegevusteks on:

* rahvusvahelise kaitse infosüsteemide peakasutaja ametikoha täitmine;
* osalemine rahvusvahelise kaitse infosüsteemide arendamises;
* ametnike, sh peakasutajate koolitamine.

Erinevate varjupaigavaldkonnaga seotud aspektide (nt usulised, kultuurilised, soolised jmt) paremaks mõistmiseks arvestatakse ametnike, sh reservametnike koolitustel läbivalt ka võrdse kohtlemise ja võrdõiguslikkuse teemadega ning vaimse tervise ja psühhosotsiaalsete mõjudega.

* + 1. Projekti tulemus

Projekti tulemusena on rahvusvahelise kaitse menetlused tõhusalt ja õiguspäraselt läbi viidud, nõustamisteenus on tagatud ja arendatud, infosüsteemide kasutajatugi on tõhustatud, ametnikud on vastavalt nõuetele koolitatud ning kriisirolli ametnike kaasamise uus kontseptsioon on välja töötatud ja rakendatud.

* + 1. Projekti sihtrühm

Projekti sihtrühmaks on rahvusvahelise kaitse taotlejad ja saajad ning PPA ametnikud.

* + 1. Projekti abikõlblikkuse periood

Projekti tegevused viiakse ellu perioodil 01.01.2023–31.12.2028.

Projekti abikõlblikud kulud:

* personalikulud (nt arenduseksperdi, andmekaitse eksperdi, päritoluriigi teabe ekspertide, juristide, nõustajate, menetlejate, rahvusvahelise kaitse teenuse infosüsteemide peakasutaja ning projektijuhtimisega seotud tööjõukulu);
* õppevisiitidel, seminaridel, konverentsidel, kohtumistel ja koolitustel osalemise kulud (sh päevaraha, transport, majutus, osalustasud, kindlustus). Kolmandates riikides toimuvatel koolitustel, seminaridel ja konverentsidel osalemine ning neisse õppevisiidi korraldamine tuleb eelnevat kooskõlastada SiMiga. Vastav põhjendus esitada SiMile e-toetuse keskkonna kaudu vähemalt 45 päeva enne õppevisiidi, koolituse, seminari või konverentsi toimumist;
* koolituskulud (sh koolitajate tasud, koolituse korraldamine, materjalide koostamine jne);
* seadmete soetamine/rent (nt IKT vahendid);
* kommunikatsioonitegevuste ja teavitamise kulu;
* erisoodustusena käsitatav kulu ja sellelt makstavad maksud.

(*muudetud siseministri 21.06.2024 käskkirjaga nr 1-3/67*)

* + 1. Projekti elluviija: Politsei- ja Piirivalveamet

(*muudetud siseministri pp.kk.aaaa käskkirjaga nr 1-3/X*)

* 1. **Varjupaiga valdkonna IT arendused**
     1. Projekti eesmärk ja sisu

Projekti eesmärk on rahvusvahelise kaitse valdkonna infosüsteemide (nt RAKS jmt) järjepidev arendamine ja parimate lahenduste väljatöötamine ning töösse rakendamine.

Projekti raames viiakse ellu järgmised tegevused:

* SMITi rahvusvahelise kaitse teenuse püsimeeskonna ja vajadusel välispartnerite kaasamise rahastamine;
* rahvusvahelise kaitse valdkonna infosüsteemide parimate lahenduste väljatöötamine ja analüüsitööde realiseerimine;
* rahvusvahelise kaitse valdkonna infosüsteemide järjepidevate arendustööde läbiviimine;
* rahvusvahelise kaitse valdkonna infosüsteemide liidestamine teiste, tõhusaks menetluseks vajalike infosüsteemidega;
* rahvusvahelise kaitse valdkonna infosüsteemide kasutajate koolituste korraldamine.

(*muudetud siseministri pp.kk.aaaa käskkirjaga nr 1-3/X*)

* + 1. Projekti tulemus

Projekti tulemusena on rahvusvahelise kaitse valdkonnaga seotud IT arendusi järjepidevalt ja jätkusuutlikult realiseeritud. Arendustööde läbiviimisel on arvestatud tervikvaadet ja lähtutud valdkonna vajadustest. Infosüsteemidega seonduvad intsidendid on lahendatud ning vajalikud liidestused PPA ja teiste ametite infosüsteemidega ning EL infosüsteemidega on teostatud.

* + 1. Projekti sihtrühm

Tegevuse otseseks sihtrühmaks on varjupaigamenetlusega seotud ametnikud. Kaudne sihtrühm on rahvusvahelise kaitse taotlejad ja saajad.

* + 1. Projekti abikõlblikkuse periood

Projekti tegevused viiakse ellu perioodil 01.01.2023–31.12.2029.

Projekti abikõlblikud kulud:

* personalikulud (sh projekti juhtimisega seotud tööjõukulu);
* õppereisi, sõidu- ja lähetuskulud (sh päevaraha, kindlustus, majutus, kohalik transport jms);
* koolituskulud (sh materjalide koostamine, ruumide ja esitlustehnika rent, koolitajate töötasu, ligipääsetavuse tagamisega seotud kulud jms);
* seadmete soetamise ja rentimisega seotud kulu;
* kommunikatsioonitegevuste ja teavitamise kulu;
* infosüsteemide arendamise kulu (sh personalikulu, litsentsitasu jm);
* erisoodustusena käsitatav kulu ja sellelt makstavad maksud.

(*muudetud siseministri pp.kk.aaaa käskkirjaga nr 1-3/X*)

* + 1. Projekti elluviija: Siseministeeriumi infotehnoloogia- ja arenduskeskus
  1. **Tõlketeenus rahvusvahelise kaitse taotlejatele ja saajatele** 
     1. Projekti eesmärk ja sisu

Projekti eesmärk on säilitada ja suurendada rahvusvahelise kaitse taotlejatele ja saajatele varjupaigamenetluses vajaliku tõlketeenuse kättesaadavust.

Projekti eesmärgi täitmiseks võimaldatakse rahvusvahelise kaitse taotlejatele ja saajatele PPA korraldatavate menetluste raames kvaliteetne ja regulaarne tõlketeenus nii ametnikega (nt rahvusvahelise kaitse taotluse vastu võtmine, intervjuu ja nõustajaga vestlus) kui ka kinnipidamiskeskuses meditsiinipersonali ja psühholoogiga suhtlemisel ning seeläbi tagatakse tõhus ning taotlejate õigustega arvestav rahvusvahelise kaitse taotluse vastuvõtmine ja menetlemine. Tõlketeenus üldarstiabi või psühholoogilise nõustamise korral parandab patsiendi võimekust oma probleemi arstile selgitamisel ning arstil õige diagnoosi ja ravi patsiendile arusaadavaks tegemisel. Lisaks on õigeaegne ja kvaliteetne tõlketeenus eelduseks kiire ja efektiivse menetluse läbiviimiseks. Eesmärgi saavutamiseks on oluline, et menetlustoiminguid on võimalik teostada esimesel võimalusel, mis eeldab kiiret kvaliteetse tõlketeenuse kättesaadavust. Arvestades kasvavat rahvusvahelise kaitse taotlejate arvu, on oluline suurendada tõlketeenuse kättesaadavust. Tõlketeenuse pakkumisel tuleb arvestada sihtrühma eripära ja vajadustega, sh tagada kõigi ligipääs tõlketeenusele (nt vajadusel viipekeele tõlge, kirjeldustõlge, kirjutustõlge jm).

* + 1. Projekti tulemus

Projekti tulemusel on rahvusvahelise kaitse taotlejatele ja saajatele tagatud õigeaegne kvaliteetne tõlketeenus vajalikus mahus. Seeläbi on tagatud, et rahvusvahelise kaitse menetlused on tõhusalt ja õiguspäraselt läbi viidud.

* + 1. Projekti sihtrühm

Projekti sihtrühmaks on rahvusvahelise kaitse taotlejad ja saajad.

* + 1. Projekti abikõlblikkuse periood

Projekti tegevused viiakse ellu perioodil 01.05.2023–31.12.2029.

Projekti abikõlblikud kulud:

* personalikulud (sh projektijuhtimisega seotud tööjõukulu);
* tõlkekulud (sh kirjalik ja suuline tõlge);
* kommunikatsioonitegevuste ja teavitamise kulu;
* erisoodustusena käsitatav kulu ja sellelt makstavad maksud.
  + 1. Projekti elluviija: Politsei- ja Piirivalveamet
  1. **Tugiteenused rahvusvahelise kaitse taotlejatele** 
     1. Projekti eesmärk ja sisu

Projekti tegevuste eesmärk on tagada rahvusvahelise kaitse taotlejatele menetluse ajaks kinnipidamiskeskuses nende põhiõigused. Seejuures võimaldatakse kinnipeetavatele juurdepääs meditsiiniteenusele (perioodil 01.04.2023-30.06.2024) ja huvitegevustele. Tugiteenuste pakkumisel arvestatakse nii teenuse kui ruumide ligipääsetavusega.Huvitegevuste võimaldamise otsene eesmärk on jõustada rahvusvahelise kaitse taotlejate oskusi toimetulekuks vabanemisel. Projekti abil varustatakse vaba aja veetmise olmeruumid arvuti riistvaraga, et tagada taotlejate info saamise õigus erinevate asjakohaste organisatsioonide kodulehtede ja õigusaktidega tutvumiseks, arvestades kinnipidamise aluseks olevaid ohuhinnanguid ja kinnipidamiskeskuse sisekorrast tulenevaid piiranguid.

(*muudetud siseministri 21.06.2024 käskkirjaga nr 1-3/67*)

Projekti raames viiakse ellu järgmised tegevused:

2.4.1.1. Arsti- ja õendusteenus, psühholoogi- ja psühhiaatriteenus, meditsiinivahendid, ravimid, uuringud, analüüsid jne (perioodil 01.04.2023-30.06.2024). 2.4.1.2. Vaba aja veetmise võimalustele suunatud tegevused. Vaba aja veetmiseks kasutatavate vahendite soetamine.2.4.1.3. Huvitegevuse toetamine, sh selleks vajalike vahendite soetamine.

2.4.1.4. Taotlejate toimetuleku toetamiseks püsivalt korraldatud inglise ja eesti keele õpe.

2.4.1.5. Taotlejate parimate huvide ja õiguste tagamiseks vaba aja veetmise olmeruumide varustamine. Selleks uuendatakse kinnipidamiskeskuse audio- ja videoruumi sisustust ja varustatakse see videokonverentsitehnikaga. Lisaks varustatakse olmeruumid vajaliku arvuti riistvaraga, et tagada juurdepääs infole, sh luuakse taotlejatele võimalus külastada veebi teel erinevate asjakohaste organisatsioonide kodulehti ja tutvuda õigusaktidega. Olmeruumide varustamisel jälgitakse ligipääsetavuse nõudeid.

2.4.1.6. Taotlejate transpordikorraldus, nt taotluse vastuvõtmise kohast või kinnipidamiskeskusest rahvusvahelise kaitse taotlejate majutuskeskusesse. Vajadusel toetatakse rahvusvahelise kaitse taotleja ühekordset majutust.

2.4.1.7. Taotlejate erimenüü (nt usulistel, tervislikel ja erinäidustustest tingitud põhjustel, laste vajadustega arvestav).

2.4.1.8. Vaimse ja sotsiaalse heaolu toetamine ja hingehoid.

2.4.1.9. Taotlejatele hügieeniteenuste tagamine (nt juuksuriteenus).

(*muudetud siseministri pp.kk.aaaa käskkirjaga nr 1-3/X*)

* + 1. Projekti tulemus

Vastuvõtutingimuste direktiivi[[4]](#footnote-4) kohaselt tuleb taotlejatele tagada vajalikud tervishoiuteenused, mis hõlmavad vähemalt vältimatu abi ning haiguste ja raskete vaimsete häirete põhiravi. Samuti tuleb erivajadustega taotlejatele tagada vajalik arsti- või muu abi, sealhulgas vajaduse korral asjakohane vaimse tervise ravi. Tervishoiuteenuseid tagatakse projektis perioodil 01.04.2023-30.06.2024. (*muudetud siseministri 21.06.2024 käskkirjaga nr 1-3/67*)

Projekti tegevuste tulemusena on tagatud taotlejate õigused, heaolu kinnipidamistingimustes ning toimetulek vabanemisel. Taotlejad, kes on paigutatud kinnipidamiskeskusesse, saavad perioodil 01.04.2023-30.06.2024 arsti- ja meditsiiniõeteenust kinnipidamiskeskuse ravikabinetis või vajadusel meditsiiniasutuses. Lisaks toetatakse taotlejaid vaba aja sisustamise võimalustega organiseeritud huvitegevuse, keeleõppe ja sportimisvõimaluste kaudu. Vajadusel on tagatud taotlejate transporditeenus ja majutus. (*muudetud siseministri 21.06.2024 käskkirjaga nr 1-3/67*)

* + 1. Projekti sihtrühm

Projekti otseseks sihtrühmaks on rahvusvahelise kaitse taotlejad.

* + 1. Projekti abikõlblikkuse periood

Projekti tegevused viiakse ellu perioodil 01.04.2023–31.12.2029, sh meditsiiniteenust osutatakse perioodil 01.04.2023-30.06.2024.

Projekti võimalikud abikõlblikud kulud on järgmised:

* personalikulud (sh projektijuhtimine, huvijuhtimine, spordiinstruktor, keeleõpetaja, muusikaõpetaja, huvitegevuste ekspert, vaimse heaolu spetsialist jms);
* õppevisiitidel, seminaridel, konverentsidel ja koolitustel osalemise kulud (sh päevaraha, transport, majutus, osalustasud, kindlustus). Kolmandates riikides toimuvatel koolitustel, seminaridel ja konverentsidel osalemine ning neisse õppevisiidi korraldamine tuleb eelnevat kooskõlastada SiMiga. Vastav põhjendus esitada SiMile e-toetuse keskkonna kaudu vähemalt 45 päeva enne õppevisiidi, koolituse, seminari või konverentsi toimumist;
* teenuste ja tegevuste korraldamisega seotud tõlkekulud kinnipidamiskeskuse kodukorra ja olmetasandi teemadel;
* meditsiiniteenuse kulud (sh õendus- ja arstiteenus, psühholoogiteenus ning vajadusel psühhiaatriteenus, tervisekontroll, akuutne ravi, operatsioonid, ravimid, meditsiinivahendid, uuringud, analüüsid jms) kinnipeetud taotlejatele perioodil 01.04.2023-30.06.2024;
* kinnipidamiskeskuses pakutavate teenuste ja tegevuste kulud, sh huvialategevus (sh huvialategevuste vahendid, teler, arvutimängud, sportimisvahendid), keeleõpe (st stabiilsed inglise ja eesti keele õppe kursused ning vajalikud keeleõppe vahendid), sporditegevusega ja muusikalise õppega seotud vahendid, ligipääsetavuse tagamisega seotud kulud, taotlejate erimenüü kulud, hügieeniteenuste tagamise kulud jms);
* seadmete soetamise ja rendikulu (nt konverentsitehnika e-kohtuistungite ja nõustamiste läbiviimiseks kinnipeetavatega veebi teel);
* riigisisesed transpordikulud ja majutuskulu;
* kommunikatsioonitegevuste ja teavitamise kulu;
* erisoodustusena käsitatav kulu ja sellelt makstavad maksud.

(*muudetud siseministri pp.kk.aaaa käskkirjaga nr 1-3/X*)

* + 1. Projekti elluviija: Politsei- ja Piirivalveamet
  1. **Varjupaiga valdkonna IT arenduste ülalpidamiskulud**
     1. Projekti eesmärk ja sisu

Projekti eesmärk on varjupaigasüsteemi, sh varjupaigamenetluse IT süsteemide ülalpidamise ja jätkusuutlikkuse tagamine. Projekti raames viiakse läbi varjupaigasüsteemide IT arendus- ja haldustööd.

* + 1. Projekti tulemus

Varjupaigasüsteemide arendus- ja haldustööd on läbi viidud ning seeläbi on IT süsteemide ülalpidamine jätkusuutlikult tagatud.

* + 1. Projekti sihtrühm

Projekti sihtrühmaks on rahvusvahelise kaitse (sh ajutise kaitse) taotlejad ja saajad ning menetluse läbiviijad.

* + 1. Projekti abikõlblikkuse periood

Projekti tegevused viiakse ellu perioodil 01.01.2023–31.12.2029.

Projekti abikõlblikud kulud:

* personalikulud (sh projektijuhtimine, arendajad jne);
* projekti personali õppereisi, sõidu- ja lähetuskulud (sh päevaraha, kindlustus, majutus, kohalik transport jms);
* projekti personali koolituskulud;
* erisoodustusena käsitatav kulu ja sellelt makstavad maksud;
* teeninduskulud, näiteks seadmete, sealhulgas IKT-süsteemide hooldus või asendamine;
* teeninduskulud, näiteks taristu hoolduse ja remondi kulud.

(*muudetud siseministri pp.kk.aaaa käskkirjaga nr 1-3/X*)

* + 1. Projekti elluviija: Siseministeeriumi infotehnoloogia- ja arenduskeskus

1. **Riigiabi**

Antav toetus ei ole riigiabi ega vähese tähtsusega abi.

1. **Tulemused ja näitajad**
   1. Punktis 2 nimetatud tegevuste seireks ja hindamiseks kasutatavad väljundnäitajad. Kõikide näitajate algtase on 0.

|  |  |  |  |  |  |
| --- | --- | --- | --- | --- | --- |
| **Projekt** | **Näitaja kood ja nimetus** | **Näitaja mõõtühik** | **Sihttase 2024** | **Sihttase**  **2029** | **Selgitav teave[[5]](#footnote-5)** |
| Rahvusvahelise kaitse menetlusvõimekuse tagamine | AMIF O.1.2 Koolitustegevuses osalejate arv | arv | 120 | 420 | Osaleja - füüsiline isik, kes saab projektist otsest kasu. Käesoleva näitaja tähenduses on osaleja isik, kes tegeleb ametialaselt Euroopa ühise varjupaigasüsteemiga.  Osaleja andmed tuleb eristada soo ja vanusevahemike järgi (<18, 18–60, >60). |
| AMIF O.1.1.2 Toetatud osalejate arv, millest omakorda  *\*nende osalejate arv, kes saavad muud liiki toetust, sealhulgas teavet ja abi kogu varjupaigamenetluse jooksul* | arv | 80 | 2850 | Osaleja - füüsiline isik, kes saab projektist otsest kasu. Käesoleva näitaja tähenduses on osaleja kolmanda riigi kodanikust rahvusvahelise kaitse taotleja või saaja.  Osaleja andmed tuleb eristada soo ja vanusevahemike järgi (<18, 18–60, >60). |
| Varjupaigavaldkonna IT-süsteemide arendamine | AMIF O.1.2 Koolitustegevuses osalejate arv | arv | 0 | 250 | Osaleja - füüsiline isik, kes saab projektist otsest kasu. Käesoleva näitaja tähenduses on osaleja isik, kes tegeleb ametialaselt Euroopa ühise varjupaigasüsteemiga.  Osaleja andmed tuleb eristada soo ja vanusevahemike järgi (<18, 18–60, >60). |
| Tõlketeenus rahvusvahelise kaitse taotlejatele ja saajatele | AMIF O.1.1.2 Toetatud osalejate arv, millest omakorda *\*nende osalejate arv, kes saavad muud liiki toetust, sealhulgas teavet ja abi kogu varjupaigamenetluse jooksul* | arv | 60 | 210 | Osaleja - füüsiline isik, kes saab projektist otsest kasu. Käesoleva näitaja tähenduses on osaleja kolmanda riigi kodanikust rahvusvahelise kaitse taotleja või saaja, kes on saanud tõlketeenuseid varjupaigamenetluse protsessis.  Osaleja andmed tuleb eristada soo ja vanusevahemike järgi (<18, 18–60, >60). |
| Tugiteenused rahvusvahelise kaitse taotlejatele | AMIF O.1.1.2 Toetatud osalejate arv, millest omakorda *\*nende osalejate arv, kes saavad muud liiki toetust, sealhulgas teavet ja abi kogu varjupaigamenetluse jooksul* | arv | 40 | 340 | Osaleja - füüsiline isik, kes saab projektist otsest kasu. Käesoleva näitaja tähenduses on osaleja kolmanda riigi kodanikust rahvusvahelise kaitse taotleja või saaja.  Osaleja andmed tuleb eristada soo ja vanusevahemike järgi (<18, 18–60, >60). |
| AMIF O.1.2 Koolitustegevuses osalejate arv | arv | 8 | 28 | Osaleja - füüsiline isik, kes saab projektist otsest kasu. Käesoleva näitaja tähenduses on osaleja isik, kes tegeleb ametialaselt Euroopa ühise varjupaigasüsteemiga.  Osaleja andmed tuleb eristada soo ja vanusevahemike järgi (<18, 18–60, >60). |
| Varjupaiga valdkonna IT arenduste ülalpidamiskulud | Hooldatud IT süsteemide arv | arv | 1 | 1 | Hooldatud IT süsteem. |

* 1. Punktis 2 nimetatud projektide seireks ja hindamiseks kasutatavad tulemusnäitajad. Kõikide näitajate algtase on 0.

|  |  |  |  |  |
| --- | --- | --- | --- | --- |
| **Projekt** | **Näitaja kood ja nimetus** | **Näitaja mõõtühik** | **Sihttase**  **2029** | **Selgitav teave** |
| Rahvusvahelise kaitse menetlusvõimekuse tagamine | AMIF R.1.5 Nende osalejate arv, kes peavad koolitust oma töö jaoks kasulikuks | arv | 344 | Osaleja - füüsiline isik, kes saab projektist otseselt kasu. Käesoleva näitaja tähenduses on osaleja isik, kes tegeleb ametialaselt Euroopa ühise varjupaigasüsteemiga.  Selleks, et teha kindlaks, kas osaleja peab koolitust kasulikuks, tuleb osalejalt küsida tema arvamust peale iga koolitustegevuse lõppu.  Toetuse saaja arvutab iga osaleja tagasiside alusel osaleja üldtulemuse: a) kui üle 50% juhtudel on selle osaleja vastus jaatav, arvestatakse, et osaleja on kasutanud saadud oskusi; b) kui üldtulemus on 50% „jah“ /50% „ei“ (nt kaks positiivset ja kaks negatiivset vastust), läheb arvesse registreeritud viimane tulemus; c) kui üle 50% juhtudel on osaleja vastus eitav, siis osalejat selle mõõdiku all ei raporteerita. |
| AMIF R.1.6 Nende osalejate arv, kes teatavad kolm kuud pärast koolitust, et nad kasutavad koolituse käigus omandatud oskusi ja pädevust | arv | 147 | Osaleja - füüsiline isik, kes saab projektist otseselt kasu. Käesoleva näitaja tähenduses on osaleja isik, kes tegeleb ametialaselt Euroopa ühise varjupaigasüsteemiga.  Selleks, et teha kindlaks, kas osaleja kasutab saadud teadmisi, oskusi ja pädevusi, tuleb osalejalt küsida tema arvamust kolm kuud pärast iga koolituse lõppu (nt kas ta on kasutanud või kasutab saadud teadmisi, oskusi ja/või pädevust?).  Toetuse saaja arvutab iga osaleja tagasiside alusel osaleja üldtulemuse: a) kui üle 50% juhtudel on selle osaleja vastus jaatav, arvestatakse, et osaleja on kasutanud saadud oskusi; b) kui üldtulemus on 50% „jah“ /50% „ei“ (nt kaks positiivset ja kaks negatiivset vastust), läheb arvesse registreeritud viimane tulemus; c) kui üle 50% juhtudel on osaleja vastus eitav, siis osalejat selle mõõdiku all ei raporteerita. |
| Varjupaigavaldkonna IT-süsteemide arendamine | AMIF R.1.5 Nende osalejate arv, kes peavad koolitust oma töö jaoks kasulikuks | arv | 205 | Osaleja - füüsiline isik, kes saab projektist otseselt kasu. Käesoleva näitaja tähenduses on osaleja isik, kes tegeleb ametialaselt Euroopa ühise varjupaigasüsteemiga.  Selleks, et teha kindlaks, kas osaleja peab koolitust kasulikuks, tuleb osalejalt küsida tema arvamust peale iga koolituse lõppu.  Toetuse saaja arvutab iga osaleja tagasiside alusel osaleja üldtulemuse: a) kui üle 50% juhtudel on selle osaleja vastus jaatav, arvestatakse, et osaleja on kasutanud saadud oskusi; b) kui üldtulemus on 50% „jah“ /50% „ei“ (nt kaks positiivset ja kaks negatiivset vastust), läheb arvesse registreeritud viimane tulemus; c) kui üle 50% juhtudel on osaleja vastus eitav, siis osalejat selle mõõdiku all ei raporteerita. |
| AMIF R.1.6 Nende osalejate arv, kes teatavad kolm kuud pärast koolitust, et nad kasutavad koolituse käigus omandatud oskusi ja pädevust. | arv | 88 | Osaleja - füüsiline isik, kes saab projektist otseselt kasu. Käesoleva näitaja tähenduses on osaleja isik, kes tegeleb ametialaselt Euroopa ühise varjupaigasüsteemiga.  Selleks, et teha kindlaks, kas osaleja kasutab oskusi ja pädevusi, tuleb osalejalt küsida tema arvamust kolm kuud pärast iga koolituse lõppu (nt kas ta on kasutanud või kasutab saadud teadmisi, oskusi ja/või pädevust?).  Toetuse saaja arvutab iga osaleja tagasiside alusel osaleja üldtulemuse: a) kui üle 50% juhtudel on selle osaleja vastus jaatav, arvestatakse, et osaleja on kasutanud saadud oskusi; b) kui üldtulemus on 50% „jah“ /50% „ei“ (nt kaks positiivset ja kaks negatiivset vastust), läheb arvesse registreeritud viimane tulemus; c) kui üle 50% juhtudel on osaleja vastus eitav, siis osalejat selle mõõdiku all ei raporteerita. |
| Tugiteenused rahvusvahelise kaitse taotlejatele | AMIF R.1.5 Nende osalejate arv, kes peavad koolitust oma töö jaoks kasulikuks | arv | 28 | Osaleja - füüsiline isik, kes saab projektist otseselt kasu. Käesoleva näitaja tähenduses on osaleja isik, kes tegeleb ametialaselt Euroopa ühise varjupaigasüsteemiga. Selleks, et teha kindlaks, kas osaleja peab koolitust kasulikuks, tuleb osalejalt küsida tema arvamust peale iga koolituse lõppu.  Toetuse saaja arvutab iga osaleja tagasiside alusel osaleja üldtulemuse: a) kui üle 50% juhtudel on selle osaleja vastus jaatav, arvestatakse, et osaleja on kasutanud saadud oskusi; b) kui üldtulemus on 50% „jah“ /50% „ei“ (nt kaks positiivset ja kaks negatiivset vastust), läheb arvesse registreeritud viimane tulemus; c) kui üle 50% juhtudel on osaleja vastus eitav, siis osalejat selle mõõdiku all ei raporteerita. |
| AMIF R.1.6 Nende osalejate arv, kes teatavad kolm kuud pärast koolitust, et nad kasutavad koolituse käigus omandatud oskusi ja pädevust. | arv | 23 | Osaleja - füüsiline isik, kes saab projektist otseselt kasu. Käesoleva näitaja tähenduses on osaleja isik, kes tegeleb ametialaselt Euroopa ühise varjupaigasüsteemiga.  Selleks, et teha kindlaks, kas osaleja kasutab oskusi ja pädevusi, tuleb osalejalt küsida tema arvamust kolm kuud pärast iga koolituse lõppu (nt kas ta on kasutanud või kasutab saadud teadmisi, oskusi ja/või pädevust?).  Toetuse saaja arvutab iga osaleja tagasiside alusel osaleja üldtulemuse: a) kui üle 50% juhtudel on selle osaleja vastus jaatav, arvestatakse, et osaleja on kasutanud saadud oskusi; b) kui üldtulemus on 50% „jah“ /50% „ei“ (nt kaks positiivset ja kaks negatiivset vastust), läheb arvesse registreeritud viimane tulemus; c) kui üle 50% juhtudel on osaleja vastus eitav, siis osalejat selle mõõdiku all ei raporteerita. |

(*muudetud siseministri pp.kk.aaaa käskkirjaga nr 1-3/X*)

1. **Projektide eelarved** 
   1. TAT eelarve on 7 102 660,16 eurot. Eelarve koosneb AMIF toetusest (75%) ja riiklikust kaasfinantseeringust (25%).

|  |  |  |  |  |
| --- | --- | --- | --- | --- |
| Projekt | AMIF toetus (EUR) | Riiklik kaasfinantseering (EUR) | Kokku (EUR) | Kaudsete kulude määr (% otsestest kuludest) |
| Rahvusvahelise kaitse menetlusvõimekuse tagamine | 2 501 192,10 | 833 730,70 | 3 334 922,80 | 4,68% |
| Varjupaigavaldkonna IT-süsteemide arendamine | 1 778 120,40 | 592 706,80 | 2 370 827,20 | 2,53% |
| Tõlketeenus rahvusvahelise kaitse taotlejatele ja saajatele | 216 000,00 | 72 000,00 | 288 000,00 | 3% |
| Tugiteenused rahvusvahelise kaitse taotlejatele | 599 591,25 | 199 863,75 | 799 455,00 | 7% |
| Varjupaigavaldkonna IT arenduste ülalpidamiskulu | 232 091,37 | 77 363,79 | 309 455,16 | 0% |

(*muudetud siseministri pp.kk.aaaa käskkirjaga nr 1-3/X*)

1. **Korraldusasutus, rakendusasutus, rakendusüksus**

Korraldusasutuse, rakendusasutuse ja rakendusüksuse ülesandeid täidab SiM. Ülesandeid ei delegeerita.

SiM sisestab elluviija edastatud teabe alusel käesolevas TATis sätestatud projektide info struktuuritoetuste registrisse ja avab projekti.

1. **Kulude abikõlblikkus** 
   1. Abikõlblike kulude kindlaks määramisel lähtutakse Vabariigi Valitsuse 12. mai 2022. a määruse nr 55 „Perioodi 2021–2027 Euroopa Liidu ühtekuuluvuspoliitika ja siseturvalisuspoliitika fondide rakenduskavade vahendite andmise ja kasutamise üldised tingimused“ (edaspidi *ühendmäärus*) §-dest 15–17 ja 21.
   2. Kaudsed kulud on ühendmääruse § 21 lõikes 5 nimetatud üldkulud ja § 21 lõikes 6 nimetatud tegevustega seotud § 16 lõikes 1 nimetatud personalikulud. Kaudseid kulusid hüvitatakse ühtse määra alusel vastavalt punktis 5 toodud protsendile abikõlblikest otsestest kuludest.
   3. Kaudseid kulusid ei pea tõendama.
   4. Abikõlblikud otsesed kulud on tegevuste elluviimiseks vajalikud kulud ning on kirjeldatud punktis 2 projektide all. Projekti juhtimisega seotud personalikulud võivad moodustada üldiselt kuni 10% projekti eelarvest, v.a punktis 2.4 kirjeldatud projekti puhul.
   5. Elluviija peab tagama IKT seadmete ja süsteemide sihtotstarbelise kasutamise vähemalt 3 aastat pärast üleandmise-vastuvõtmise akti allkirjastamist.
   6. Mitteabikõlblikud on ühendmääruse §-s 17 sätestatud kulud.
   7. Kulud ei tohi tekkida ega olla makstud pärast abikõlblikkuse perioodi lõppu (31. detsember 2029). (*muudetud siseministri pp.kk.aaaa käskkirjaga nr 1-3/X*)
2. **Toetuse maksmise tingimused ja kord**
   1. Toetust makstakse vastavalt ühendmääruse §-des 24 ja 26 sätestatud tingimustele.
   2. Toetust makstakse tegelike kulude alusel, kui abikõlblik kulu on tekkinud ja see on tasutud. Kaudseid kulusid hüvitatakse punkti 7.2 kohaselt.
   3. Enne esimese makse saamist peab elluviija esitama SiMile:
      1. väljavõtte oma raamatupidamise sise-eeskirjast, milles on kirjeldatud, kuidas projekti kulusid ja nende tasumist eristatakse raamatupidamises muudest projekti elluviija kuludest;
      2. asutuse riigihangete korra;
      3. edasivolitatud õiguste korral esindusõigusliku isiku antud volituse koopia.
   4. Punktis 8.3 nimetatud dokumente ei pea esitama, kui elluviija on varem SiMile nimetatud dokumendid esitanud ja neid ei ole enne projekti rakendamist muudetud. Elluviija esitab SiMile sellekohase kirjaliku kinnituse.
   5. Maksetaotlus tuleb esitada e-toetuse keskkonna kaudu vähemalt kord poolaastas, kuid mitte sagedamini kui kord kvartalis projekti elluviimise algusajast arvates. Erandid lepitakse ministeeriumiga kokku kirjalikku taasesitamist võimaldavas vormis enne täiendava maksetaotluse esitamist (*muudetud siseministri pp.kk.aaaa käskkirjaga nr 1-3/X*)
   6. Makse aluseks olevate dokumentide menetlusaeg on kuni 80 kalendripäeva dokumentide saamisest arvates. Kui makse tõendamise aluseks olevates dokumentides on puudusi või kulude abikõlblikkuse üle otsustamiseks on vaja lisateavet, võib SiM pikendada nimetatud tähtaega puuduste kõrvaldamise või dokumentide või teabe esitamise aja võrra, teavitades sellest elluviijat. (*muudetud siseministri 21.06.2024 käskkirjaga nr 1-3/67*)
   7. SiMi õigused ja kohustused makse menetlemise peatamisel ja maksest keeldumisel on sätestatud ühendmääruse §-s 33. SiM võib toetuse maksmise aluseks olevate dokumentide tõendamise menetluse osaliselt või täielikult peatada või peatada edasiste maksete menetlemise, kui maksetaotluse esitamisele eelnenud kohustus on täitmata, sh aruanne esitamata ning SiMi poolt kinnitamata ja kui kulude kontrollimise valimisse kuuluvad tõendavad dokumendid on esitamata. (*muudetud siseministri 21.06.2024 käskkirjaga nr 1-3/67*)
   8. Lõppmakse saamiseks esitatavad dokumendid esitatakse koos projekti lõpparuandega. Lõppmakse tehakse pärast kõigi tingimuste ja kohustuste täitmist ning SiMi kontrollitud lõpparuande kinnitamist.
3. **Elluviija õigused ja kohustused**
   1. Elluviijale kohalduvad kõik ÜSS2021\_2027 ja selle alusel kehtestatud õigusaktides toetuse saajale sätestatud kohustused.
   2. Elluviija peab täitma lisaks TATis sätestatud kohustustele ühendmääruse §-des 10 ja 11 toetuse saajale kehtestatud kohustusi. (*muudetud siseministri pp.kk.aaaa käskkirjaga nr 1-3/X*)
   3. Ühtlasi on elluviija kohustatud:
      1. esitama SiMile projekti kirjelduse Struktuuritoetuse registrisse sisestamiseks ministeeriumi väljatöötatud vormil 15 tööpäeva jooksul TATi kinnitamisest;
      2. esitama TAT projekti eelarve jagunemise tegevuste ja aastate kaupa kinnitamiseks SiMile 15 tööpäeva jooksul TATi kinnitamisest SiMi väljatöötatud vormil. Tegevuskava ja eelarveridade vahelist jaotust tohib muuta kuni kaks korda aastas (taotlus esitada SiMile 15. jaanuariks ja/või 15. juuniks).Tegevuskava ja eelarve muutmist ei ole vaja taotleda järgmistel juhtudel:

* eelarverida suureneb vähem kui 15% kinnitatud eelarvereale plaanitud summast;
* eelarvereale planeeritud summa jaotus muutub aastate lõikes;
* täpsustub tegevuste kulude detailne kirjeldus;
  + 1. rakendama TAT-i projekti vastavalt kinnitatud tegevuste kirjeldusele ja eelarvele;
    2. esitama projekti maksete prognoosi SiMi väljatöötatud vormil iga aasta 15. jaanuariks ja 15. juuniks alates TATi kinnitamisest dokumendihaldussüsteemi kaudu; (*muudetud siseministri 21.06.2024 käskkirjaga nr 1-3/67*)
    3. teavitama SiMi ürituse (sh koolituse, seminari, konverentsi, infopäeva, õppevisiidi) toimumisest e-toetuse keskkonna kaudu vähemalt 14 päeva enne ürituse toimumist; (*muudetud siseministri 21.06.2024 käskkirjaga nr 1-3/67*)
    4. teavitama SiMi, kui toetatava tegevusega samalaadsele tegevusele on taotletud toetust teistest meetmetest või muudest välisabi vahenditest;
    5. koguma ja töötlema andmeid seirearuande jaoks, sh koolitatavate andmeid koolitustel osalenud isikute kohta kooskõlas isikuandmete kaitse seadusega ning tagama korrektsete osalejate andmete olemasolu e-toetuse keskkonnas hiljemalt aruande esitamise ajaks; (*muudetud siseministri pp.kk.aaaa käskkirjaga nr 1-3/X*)
    6. viivitamatult teavitama SiMi kirjalikku taasesitamist võimaldavas vormis:
       1. asjaoludest, mis takistavad täitmast elluviija ülesandeid;
       2. TATi muutmise vajalikkusest;
    7. projekti elluviimisel esinevatest probleemidest, mis võivad mõjutada tulemuse saavutamist.
  1. Elluviija kohustub andma igakülgse sisulise panuse seiresse, kontrolli, auditisse või hindamisse.
  2. Elluviija peab säilitama dokumente vastavalt ÜSS2021\_2027 §-le 18 ja Euroopa Parlamendi ja nõukogu määruse (EL) 2021/1060 artikli 82 lõikele 1 viis aastat toetuse saajale tehtud lõppmakse tegemise aasta 31. detsembrist arvates, välja arvatud juhul, kui riigiabi reeglitest tuleneb teisiti.

1. **Aruandlus** 
   1. Elluviija esitab SiMile projekti tegevuste, tulemuste ja näitajate saavutamise edenemise vahearuande SiMi väljatöötatud vormil e-toetuse keskkonna kaudu üldjuhul iga aasta 10. jaanuariks ja 10. juuniks vastavalt 31. detsembri ja 31. mai seisuga tegevuste elluviimise algusajast arvates. Kui projekti tegevuste alguse ja esimese vahearuande esitamise tähtpäeva vahe on vähem kui neli kuud, esitatakse vahearuanne järgmiseks tähtpäevaks.
   2. Elluviija esitab SiMi-le projekti tegevuste, tulemuste ja näitajate saavutamise edenemise lõpparuande e-toetuse keskkonna kaudu 20 päeva jooksul alates projekti abikõlblikkuse perioodi lõppkuupäevast. Kui projekti tegevused lõppevad enne abikõlblikkuse perioodi lõppu, tuleb lõpparuanne esitada 20 päeva jooksul tegevuste lõppemisest arvates.
   3. Juhul, kui vahearuande ja lõpparuande esitamise tähtaja vahe on vähem kui kuus kuud, esitatakse ainult lõpparuanne.
   4. Projekti vahe- ja lõpparuaruandes (edaspidi *projekti aruanne*) kajastatakse info vastavalt e-toetuse keskkonna aruande andmeväljades nõutule[[6]](#footnote-6).Aruannetes kirjeldab elluviija „Eesti 2035“ aluspõhimõtete ja sihtidega seotud horisontaalsete põhimõtete edendamiseks ellu viidud tegevusi ja tegevuste tulemusi. (*muudetud siseministri 21.06.2024 käskkirjaga nr 1-3/67*)
   5. Kui e-toetuse keskkonna töös esineb tehniline viga, mis takistab aruande tähtaegset esitamist, loetakse projekti aruande esitamise tähtajaks järgmine tööpäev peale vea kõrvaldamist. (*muudetud siseministri 21.06.2024 käskkirjaga nr 1-3/67*)
   6. SiM kontrollib üldjuhul 15 tööpäeva jooksul aruande laekumisest, kas projekti aruanne on vormikohane ja nõuetekohaselt täidetud ning annab ülevaate tehtud tegevustest.
   7. Kui projekti aruandes puudusi ei esine, kinnitab SiM projekti aruande.
   8. Projekti aruandes puuduste esinemise korral annab SiM elluviijale üldjuhul kuni kolm tööpäeva puuduste kõrvaldamiseks ning SiM kinnitab aruande kümne tööpäeva jooksul peale puuduste kõrvaldamist.
   9. Projektide puhul, mis sisaldavad koolitusi, mis toimuvad vähem kui kolm kuud enne projekti lõpparuande esitamise kuupäeva, esitab elluviija e-toetuse keskkonnas järelaruande. Järelaruanne tuleb esitada hiljemalt 1. juuniks 2030. (*muudetud siseministri 21.06.2024 käskkirjaga nr 1-3/67*)
   10. SiMil on õigus küsida projekti elluviijalt lisainfot projekti tegevuse käigu ja tulemuste kohta.

(*muudetud siseministri pp.kk.aaaa käskkirjaga nr 1-3/X*)

1. **TAT muutmine**
   1. SiMil on õigus muuta TAT käskkirja enda või elluviija algatusel.
   2. Kui ilmneb vajadus projekti tegevusi, tulemusi, eelarvet, näitajaid või abikõlblikkuse perioodi muuta, esitab elluviija SiMile põhjendatud taotluse (edaspidi *TATi muutmise taotlus*) dokumendihaldussüsteemi kaudu esindusõigusliku isiku poolt digitaalselt allkirjastatuna). (*muudetud siseministri 21.06.2024 käskkirjaga nr 1-3/67*)
   3. SiM vaatab TAT muutmise taotluse läbi 25 tööpäeva jooksul alates selle kättesaamisest ja annab hinnangu TAT muutmise taotluse kohta.
   4. Puuduste esinemisel annab SiM elluviijale tähtaja puuduste kõrvaldamiseks. TAT muutmise taotluse menetlemise tähtaega võib pikendada puuduste kõrvaldamiseks ettenähtud tähtaja võrra. (*muudetud siseministri pp.kk.aaaa käskkirjaga nr 1-3/X*)
   5. Elluviijal on võimalik TAT muutmist taotleda üks kord kuue kuu jooksul. SiMi eelneval nõusolekul võib TATi muutmist taotleda sagedamini.
   6. SiM võib TAT-i muuta, kui selgub, et muudatuste tegemine on vajalik TAT edukaks elluviimiseks või elluviijal ei ole toetuse kasutamist ettenähtud tingimustel võimalik jätkata. SiM teavitab sellest elluviijat mõistliku aja jooksul.
   7. SiMil on õigus toetust suurendada ja vähendada. Toetuse summat võib suurendada, kui see on põhjendatud ja projektide rahastamise eelarve jääk seda võimaldab.
   8. TAT muutmise eelnõu kooskõlastatakse vastavalt ühendmääruse §-le 48.
2. **Finantskorrektsiooni tegemise alused ja kord** 
   1. Finantskorrektsioone teeb SiM vastavalt ühendmääruse §-dele 34-37.
   2. Kui tehakse finantskorrektsioon, siis vastavalt ühendmääruse § 37 lõikele 4 väheneb projekti eelarve finantskorrektsiooni võrra. (*muudetud siseministri 21.06.2024 käskkirjaga nr 1-3/67*)
3. **Vaiete lahendamine**
   1. SiM otsuse või toimingu vaide või vaidluse menetleja on SiM, määrates vaide lahendajaks teenistuja, kes ei ole vaidlusaluses küsimuses otsuseid või toiminguid teinud või nende tegemist nõustanud. Vaide esitamisele ja menetlemisele kohalduvad ÜSS2021\_2027 §-s 60 nimetatud erisused haldusmenetluse seaduses sätestatud vaide esitamise regulatsioonile.
   2. Vaidlused riigiasutuste, sh valitsusasutuste vahel lahendatakse Vabariigi Valitsuse seaduses sätestatud korras.
4. **Rakendussätted**

Käskkiri jõustub tagasiulatuvalt alates 01.01.2023.

|  |  |
| --- | --- |
| (allkirjastatud digitaalselt)  Igor Taro  siseminister |  |

Lisa 1. Seletuskiri

Lisa 2. Põhiõiguste harta ja puuetega inimeste õiguste konventsiooniga arvestamise kontroll-leht

Lisa 3. Toetuse andmise tingimuste kohta saabunud märkused

1. Euroopa Parlamendi ja nõukogu määruse (EL) 2020/852, millega kehtestatakse kestlike investeeringute hõlbustamise raamistik ja muudetakse määrust (EL) 2019/2088 (ELT L 198, 22.06.2020, lk 13–43) artikli 17 tähenduses. [↑](#footnote-ref-1)
2. Euroopa Parlamendi ja nõukogu 14. juuni 2021. aasta määrus (EL) 2021/1060, millega kehtestatakse ühissätted Euroopa Regionaalarengu Fondi, Euroopa Sotsiaalfond+, Ühtekuuluvusfondi, Õiglase Ülemineku Fondi ja Euroopa Merendus-, Kalandus- ja Vesiviljelusfondi kohta ning nende ja Varjupaiga-, Rände- ja Integratsioonifondi, Sisejulgeolekufondi ning piirihalduse ja viisapoliitika rahastu suhtes kohaldatavad finantsreeglid. [↑](#footnote-ref-2)
3. Euroopa Parlamendi ja nõukogu määrus (EL) 2020/852, millega kehtestatakse kestlike investeeringute hõlbustamise raamistik ja muudetakse määrust (EL) 2019/2088 (ELT L 198, 22.06.2020, lk 13–43) artikli 17 tähenduses. [↑](#footnote-ref-3)
4. Euroopa Parlamendi ja nõukogu direktiiv 2013/33/EL, 26. juuni 2013, millega sätestatakse rahvusvahelise kaitse taotlejate vastuvõtu nõuded. [↑](#footnote-ref-4)
5. Täiendavad selgitused indikaatorite kohta on leitavad abimaterjalis toetuse saajale perioodiks 2021-2027. [↑](#footnote-ref-5)
6. Punktis 4.2 nimetatud tulemusnäitajate kohta võib vajaduse korral aru anda alles lõpp- ja/või järelaruandes. [↑](#footnote-ref-6)